Diari Oficial de la Generalitat Valenciana


Sumari del DOGV 4316, del 19-08-2002 (2002/9048)

RESOLUCIÓ de 23 de juliol de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es concedeix acreditació per a l'activitat d'extracció de progenitors hematopoètics de sang de cordó umbilical a l'Hospital de la Plana de Vila-real.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4316

Data del DOGV
:   19-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9048


Data del document
:   23-07-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Vila-real
    * trasplantament d'òrgans
    * establiment hospitalari

RESOLUCIÓ de 23 de juliol de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es concedeix acreditació per a l'activitat d'extracció de progenitors hematopoètics de sang de cordó umbilical a l'Hospital de la Plana de Vila-real. [2002/9048]
  
Vista la sol·licitud d'acreditació per a la realització d'extracció de progenitors hematopoètics de sang de cordó umbilical a l'Hospital de la Plana de Vila-real.
  
Antecedents de fet
  
Primer. El director mèdic, Sr. Alfonso Bataller Vicent, en representació de l'Hospital de la Plana, de Vila-real, va presentar una sol·licitud d'acreditació per a la realització d'extracció de progenitors hematopoètics de sang de cordó umbilical.
  
Segon. El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, va informar favorablement sobre l'acreditació sol·licitada.
  
Tercera. La Direcció Territorial de Sanitat de Castelló ha comprovat que el centre reunix tots els requisits exigits per a la present acreditació.
  
Fonaments jurídics
  
Primer. La Direcció General de l'Agència per a la Qualitat, Avaluació i Modernització dels Servicis Assistencials de la Conselleria de Sanitat és competent segons l'Orde d'11 de desembre de 1992, de la Conselleria de Sanitat i Consum, el Decret 27/1987, de 30 de març, i el Decret 87/99, de 30 de juliol, en relació amb l'apartat g), punt primer de l'article 14 del Reial Decret 278/80, de 25 de gener.
  
Segon. S'ha fet el que establix l'article 24.1, de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals citats i els altres que hi són aplicables, resolc concedir l'acreditació per a l'activitat d'extracció de progenitors hematopoètics de sang de cordó umbilical a l'Hospital de la Plana, siti en la carretera Vila-real-Burriana, km 0,5 de Vila-real (Castelló). Esta acreditació serà vàlida per un període de cinc anys, a partir de la data de la present resolució.
  
L'acreditació podrà ser revocada en qualsevol moment si s'alteren o incomplixen els requisits i consideracions que l'han feta possible.
  
Que es notifique la present resolució a les persones interessades, amb l'advertiment que no exhaurix la via administrativa i que s'hi pot interposar un recurs d'alçada davant el conseller de Sanitat en el termini d'un mes, comptador des de l'endemà de la data de notificació.
  
València, 23 de juliol de 2002.- La directora general de l'Agència per a la Qualitat, Avaluació i Modernització dels Servicis Assistencials: Amparo Flores Sarrión.